कथं आयोजना कार्यान्वयनमा गइहाले उत्पादित बिजुलीको प्रसारण लाइन र बजारको चुनौती आइलाग्नेछ । भारतबाट अहिलेसम्म आएको संकेत नेपालको बिजुली नकिन्ने भन्ने नै देखिन्छ, सस्तो विद्युत् उत्पादन गरिरहेको चीनतर्फ विद्युत् निर्यातको सम्भावना निकै कम छ । बजारको सुनिश्चितता नभएकै कारण चिनियाँ कम्पनी थ्री गर्जेज पश्चिम सेती परियोजनाबाट हात झ्क्निे तरखरमा छ । भारतीय लगानीमै बन्ने भनिएका अरुण तेस्रो र माथिल्लो कर्णाली परियोजनाको पनि टुंगो छैन । बहुचर्चित बूढीगण्डकी परियोजनाबाट उत्पादित बिजुलीको बजारका बारेमा पनि बेलाबखत प्रश्न उठ्ने गर्छ । त्यसमाथि, करीब तीनहजार मेगावाटका जलविद्युत् परियोजना निर्माणाधीन छन् ।
